Ազատամարտիկների շրջանում լուրեր են տարածվում, որ ոչ մի «Իգլա» կամ «Իգլայի» խողովակ Վրաստանից չի բերվել, որ դրանք ի սկզբանե «գցած» են եղել Էջմիածնում ու հարեւան գյուղում։ «Այդ «Իգլաների» մասին շատերը գիտեին։ Գրել են «Վրաստան», որ էջմիածինցիներին չնեղացնեն։ Երկու «Իգլաներ» կան, կիսատ- պռատ, որոնցից մեկը Հրաչին ասել են՝ բեր, նա էլ բերել է։ Դրանք պատերազմից հետո էնտեղ վերընգած են եղել։ Երբ որ իրենք տեսան, որ Սամվելին մեղադրել չի ստացվում «Իգլաների» համար, էդ «Իգլաներն» էլ ամբողջական զենք չեն, «Իգլայի» մաս են, հիմա էլ եվրոների պատմությունն են սարքել»,- ասում է մեր աղբյուրը՝ ազատամարտիկների շրջանակից։